U Caεban, d netta id anadi, neɣ d iswi i yebɣa umaru ad yaweḍ ɣur-s, immal-d amdan-nni i iwumi i-ruḥent wallen, neɣ amdan aderɣal, yeṭṭṣen deg yiman-is, ur neclig di tutlayt-is wala deg umezruy-is i yettruḥun. D amdan i tecɣeb tudert n wayen kan i yettwali di tudert-is n yal ass, am yedrimen d wayen id as d-yezzin, awid kan yečča, yeswa, yeṭṭes, tudert-is tella neɣ ulac-itt kifkif, akken id as yenna Muḥend U Yaḥya deg awal-is : „Yella walbaεḍ yella ulac-it, yella walbaεḍ ulac-it yella‟